open-index/open-wikipedia-markdown huggingface dataset:
Sand (שיר של סאבה)

"**Sand**" (בעברית: "**חול**") הוא סינגל שהוקלט על ידי הזמרת הדנית סאבה. את השיר הוציאה ב-25 בינואר 2024 לאור חברת התקליטים וורנר מיוזיק דנמרק. מילותיו, שנכתבו על ידי מלאני והבה, ג'ונס ת'נדר ופיל קלינקה ניגארד יספן, עוסקות בתחושת איבוד שליטה כללית. לאחר זכייתו ב-*Dansk Melodi Grand Prix 2024* נבחר לייצג את דנמרק באירוויזיון 2024, שהתקיים במאלמה שבשוודיה.

## רקע וכתיבה
"Sand" נכתב על ידי מלאני והבה, ג'ונס ת'נדר ופיל קלינקה ניגארד יספן, והופק מוזיקלית על ידי השני מבניהם. סאבה ציינה כמה פעמים לכלי התקשורת כי מטרת השיר היא להביע תחושה של איבוד שליטה, תוך שימוש במטאפורת חול שמתפורר ונופל בין הידיים.

לדבריה של סאבה, הרעיון לנסות ולייצג את דנמרק באירוויזיון ורישומה להתחרות בקדם הארצי קרו לאחר שראתה את לורן זוכה באירוויזיון 2023 עם "Tattoo". ב-25 בינואר 2024 נחשפה כאחת המשתתפות ב-*Dansk Melodi Grand Prix 2024*.

## קידום
על מנת לקדם את השיר אישרה סאבה השתתפות באירוע ה-WKND בסטוקהולם ב-8 במרץ, ב-PrePartyES במדריד ב-29 במרץ, במסיבת האירוויזיון של ברצלונה ב-6 באפריל, במסיבת האירוויזיון בלונדון ב-7 בפברואר, באירוע הקונצרט של האירוויזיון באמסטרדם ב-13 באפריל ובאירוע חגיגות המוזיקה הנורדית באוסלו ב-20 באפריל.

## תחרות הזמר של האירוויזיון
### לפני האירוויזיון
תאגיד השידור הדני DR הפיק פעם נוספת את תחרות הקדם המסורתית לאירוויזיון במדינה, *Dansk Melodi Grand Prix*. באירוע הנוכחי השתתפו שמונה מוזיקאים. זהות הזוכה נקבעה בתי מערכות הצבעה שונות: הסיבוב הראשון נמשך שישה ימים החל מ-10 בפברואר, וקבע את שלושת האמנים שקיבלו את מרב הנקודות ועלו לסבב הנוסף בגמר. הנקודות חולקו באופן שווה בין צוותי השיפוט לקהל ביחס שווה של 50/50. גם במערכה השנייה של הגמר נעשה שימוש באותה שיטת הצבעה. המתחרה שקיבל את מרב הנקודות זכה בתחרות, ונבחר לייצג את דנמרק באירוויזיון 2024.

ב-25 בינואר 2024 הוכרזה רשימת המתמודדים בתחרות, בניהם נמנתה סאבה. השיר בוצע כהופעה הראשונה של אותו ערב בהתאם להגרלה שנערכה מראש. הוא העפיל לשלב הסיבוב השני בגמר, שגם אותו צלח. אל המקום השני הגיע באסים עם "Johnny" בהפרש של שלוש נקודות בלבד.

### באירוויזיון
שמאל|ממוזער|250px|סאבה במהלך החזרות לחצי גמר אירוויזיון 2024.
דנמרק שובצה לחלקו הראשון של חצי הגמר השני, שהתקיים ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. דנמרק הופיעה שביעית, אחרי אוסטריה ולפני ארמניה. ב-9 במאי עלתה סאבה על בימת חצי הגמר השני של האירוויזיון וביצעה את שירה "Sand". היא נכשלה בניסיונה להעפיל לגמר שהתקיים ב-11 במאי. לאחר התחרות התברר כי מיקומה בחצי הגמר היה 12 עם 36 נקודות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2024
קטגוריה:סינגלי בכורה מ-2024
קטגוריה:שירי אירוויזיון 2024
קטגוריה:שירי דנמרק באירוויזיון
קטגוריה:שירים באנגלית
תמרה קוסטקה

**תמרה וירג'י קוסטקה** (ברומנית: **Tamara Virgi Costache**; נולדה ב-23 ביולי 1970) היא שחיינית עבר רומנייה, אלופת העולם (מדריד 1986), אלופת אירופה (סטרסבורג 1987) ושיאנית עולם (1986–1988) במשחה ל-50 מטר חופשי.

## ביוגרפיה
### 1986
#### שיאנית עולם
באליפות רומניה שנערכה בבוקרשט, ב-16 ביולי 1986 היא קבעה בשלב המוקדמות במשחה ל-50 מטר חופשי שיא עולם חדש של 25.50 שניות, אותו שיפרה במשחה הגמר ועמידה אותו על 25.34 שניות. שבועיים לאחר מכן, במשחקי הבלקן שנערכו בסופיה בולגריה ב-1 באוגוסט אותה שנה היא שיפרה את שיאה העולמי והעמידה אותו על 25.31 שניות.

#### אלופת עולם
שלושה שבועות לאחר מכן, באליפות העולם שנערכה במדריד, ספרד ב-23 באוגוסט היא זכתה במדליית זהב במשחה ל-50 מטר חופשי בשיא עולם חדש של 25.28 שניות, לפני קריסטין אוטו מגרמניה המזרחית (25.50 שניות) ומארי טרז ארמנטרו משווייץ (25.93 שניות). שיא העולם החזיק מעדמ כשנתיים ונשבר על ידי יאנג ווניי מהרפובליקה העממית של סין (24.98 שניות). נוסף לכך, היא סיימה במקום חמישי במשחה ל-100 מטר חופשי בתוצאה של 56.03 שניות.

### 1987
#### אלופת אירופה
באליפות אירופה שנערכה בסטרסבורג, צרפת בשנת 1987 היא זכתה בשתי מדליות, זהב וארד. מדליית זהב במשחה ל-50 מטר חופשי בתוצאה של 25.50 שניות, לפני קתרין מייסנר מגרמניה המזרחית (25.65 שניות) וכריסטיאנה פילקה מגרמניה המערבית (25.88 שניות) ומדליית ארד במשחה ל-100 מטר חופשי בתוצאה של 56.11 שניות, אחרי קריסטין אוטו (55.38 שניות) ומנואלה סטלמך (55.49 שניות), שתיהן מגרמניה המזרחית.

### 1988
באולימפיאדת סיאול היא סיימה במקום שישי במשחה ל-50 מטר חופשי בתוצאה של 25.80 שניות ובמקום 16 במשחה ל-100 מטר חפשי בתוצאה של 57.11 שניות, בשלב המוקדמות היא קבעה תוצאה של 56.79 שניות ועלתה 11 למשחה גמר ב'.

## שיאים אישיים
### בריכה אולימפית
* 50 מטר חופשי: 25.28 שניות (1986) שיא עולם בעבר ושיא רומניה הנוכחי
* 100 מטר חופשי: 55.40 שניות (1986) שיא רומניה הנוכחי

## ראו גם

* התפתחות שיא העולם במשחה ל-50 מטר חופשי

## קישורים חיצוניים

קטגוריה:שחייניות חופשי
קטגוריה:שחייניות רומניות
קטגוריה:אלופות עולם בשחייה
קטגוריה:אלופות אירופה בשחייה
קטגוריה:שיאניות עולם בשחייה
קטגוריה:שחייניות באולימפיאדת סיאול (1988)
קטגוריה:רומניות שנולדו ב-1970
פיגוע הירי בצומת הפרסה

**פיגוע הירי בצומת הפרסה** הוא פיגוע ירי שבוצע ב-22 במרץ 2024, י"ב באדר ב' ה'תשפ"ד, בצומת הפרסה הנמצא בין דולב, טלמון והכפר הפלסטיני דיר איבזיע. המרדף אחר המחבל הוביל לחילופי אש בהם נהרג לוחם מיחידת דובדבן, ונפצעו עוד שישה לוחמי צה"ל. לאחר מרדף שנמשך שעות אחדות המחבל נהרג מטיל ששוגר ממסוק קרב. כוחות הגמר טלמון בפיקוד הרבשצ בדיוק סיימו תרגיל מחלקתי ביישוב. מיד כשנשמע הירי זינק הרבשצ עם עוד לוחמים למרחב הצומת. כשהגיע נפתחה לעברו אש תופת ומיד דיווח לכלל הכוחות שלא להגיע לצומת כי נתונה למארב ובמשך כל האירוע ניהל מהצומת את הכוחות וטיפל בפצועים תחת אש.

## הפיגוע
סביב השעה 5:15, בבוקר 22 במרץ 2024, פתח המחבל הפלסטיני מוג'אהד ברכאת מנסור, תושב הכפר דיר איבזיע, בירי לעבר מיניבוס ישראלי ממוגן של החברה לפיתוח מטה בנימין בצומת הפרסה סמוך ליישוב דולב במפגש בין כביש 463 לכביש 450. לא היו נפגעים מהירי, אך נגרם נזק למיניבוס ולאמבולנס ממוגן שהגיע למקום. המחבל היה חמוש בנשק מסוג קרבין, התמקם בלילה בשטח ההררי והקים מספר עמדות ירי, ששולטות על השטח.
ממוזער|צילום במצלמה רחבה מרחפן כיתת הכוננות כרם רעים של זירת האירוע. שעת הצילום: 5:50
ממוזער|צילום מהמצלמה התרמית של רחפן כיתת הכוננות כרם רעים, הנקודה השחורה הבודדת באמצע היא של המחבל. שעת צילום התמונה 5:50
ממוזער
רחפן של כיתת הכוננות כרם רעים שהוקפץ למקום התחיל לסרוק את האזור החשוד בשעה 5:45 ולאחר כ-8 דקות של סריקה בשעה 5:50 זיהה מפעיל הרחפן את המחבל היורה בתוך סבך העצים והשיחים באמצעות מצלמה תרמית ולאחר מכן המשיך לעקוב אחר המחבל באמצעות מצלמת זום והפיץ נ.צ לכלל הכוחות בגזרה, שידור טלגרם מתוך שלט הרחפן בוצע לכלל הכוחות בשטח ולשידור זה התחבר גם אלוף פיקוד מרכז דאז יהודה פוקס. מסוק קרב הוזנק לאירוע, לראשונה מאז האינתיפאדה השנייה באזור זה,, מסוק הקרב הגיע לזירת האירוע כעבור מעל לשעה מתחילת האירוע וביצע ירי לעבר האזור המשוער בו שהה המחבל למרות שהמחבל שהה בנקודת ציון מדויקת שהופצה לכלל הכוחות על ידי מפעיל הרחפן של כיתת הכוננות כרם רעים, ועזב את המקום מבלי לוודא פגיעה בו. למקום הוקפץ כטב"מ זיק שלא יכל לבצע ירי לעבר המחבל בגלל תנאי הראות ששררו במקום. בעקבות חוסר ההצלחה לחסל את המחבל מהאוויר המפקד שהיה בשטח קיבל החלטה לבצע איגוף מפסגת השלוחה, סמוך לפאתי הכפר כפר ניעמה ולבצע הסתערות אל עבר המחבל באמצעות כוח של יחידת דובדבן שהגיע למקום, במהלך ההסתערות המחבל, שהיה מצויד ברובה צלפים, פגע בירי ופצע באורח אנוש את לוחם יחידת דובדבן, רס"ל עילי דוד גרפינקל, ומותו נקבע לאחר מכן בבית החולים בילינסון. במרדף נפצעו עוד שישה לוחמי צה"ל, שניים מהם באורח קשה, אחד בינוני ושלושה באורח קל בפצועים גם מג"ד בחטיבת החילוץ. בינתיים למקום הוזנק שוב מסוק קרב ועם הגעתו לזירה הלוחמים פינו את החייל הפצוע ונסוגו לאחור, מסוק הקרב שהפעם זיהה בצורה ודאית את המחבל בעזרת נקודת הציון שנמסרה ועודכנה על ידי מפעיל הרחפן של כיתת הכוננות של כרם רעים בכל פעם שהמחבל שינה את מיקומו, ביצע שיגור של טיל מדויק אל עבר המחבל והמחבל מת מפגיעת הטיל.

המחבל ברכאת מנסור שימש בעבר כקצין במשמר הנשיאותי הפלסטיני, וישב בעברו בכלא הישראלי. במהלך הלילה מיפו כוחות צה"ל את ביתו לקראת הריסתו.

## קישורים חיצוניים
* 
* 
* 
* 
* 
* 

## הערות שוליים

צומת הפרסה
צומת הפרסה
צומת הפרסה
קטגוריה:גוש טלמונים
קטגוריה:דולב
צומת הפרסה
צומת הפרסה
חאנין

**חאנין** () היא עיירה בלבנון הממוקמת בנפת בינת ג'בייל בדרום לבנון. העיירה נמצאת על רכס הרים בגובה של 670 מטרים מעל פני הים.

האוכלוסייה המשוערת היא כ-3,000 איש. הוא מכיל כמה מונומנטים עתיקים, כמו מעיין המים המפורסם וכמה חורבות מתקופת האימפריה הרומית. כמו כן בכפר נמצא מקאם שייח' חסן אל-חאניני, שהיה משפטן, מלומד ומשורר. הוא מונה למופתי של ג'בל עאמל בימי פח'ר א-דין ובזמן שלטונו של אל-ג'זאר בעכו כתב יצירות דתיות ופואטיות רבות.

לפי אדוארד הנרי פאלמר השם חאנין בא משם פרטי. עם זאת, לשם יש שורשים שמיים-ערביים, שפירושו "רחמים". יש הסבורים שמקור השם הוא ארמית סורית, ופירושו "מקום עתיק הרוס".

## היסטוריה
בשנת 1875, ויקטור גרן מצא בכפר 250 תושבים מתואלים.

בשנת 1881 מפת הקרן לחקר ארץ ישראל תיארה את המקום כך: "כפר קטן, בנוי מאבן עם כ-100 מוסלמים, נמצא על קצה הרכס הסלעי עם כרמים ואדמה לעיבוד מקור המים ממעיין חאנין בעמק שמתחת."

הם ציינו עוד: "זהו בבירור אתר עתיק; הסלע שמדרום לכפר נחצב לבורות מים; קברים שלצידם ובקצהם גומחות קבורה; סרקופגים או קברים מכוסים במכסה שטוח על פני השטח; בריכות להחזקת מי גשמים; בתי בד וגת במספרים ניכרים, כולם חצובים בסלע. אין בכפר בנייה עתיקה, אלא בפתחו של בור מים עצום, שבו הקשתות העגולות התומכות בגלגל לשאיבת המים עשויות להיות עתיקות. קצת במורד הגבעה בדרום-מזרח יש כמה סרקופגים חצובים מהסלע; מדרגות מובילות בצד המערבי אל אחד מהם; ישנם חריצים שאמורים להתאים למכסים, אבל המכסים כולם חסרים; כנראה היו להם רכס וידיות בארבע הפינות, כפי שנצפה לעיתים קרובות במקומות אחרים."

בשנת 1920, חאנין נשרפה ונבנתה מחדש. העיירה חאנין תמכה במהפכה הפלסטינית מאז מלחמת העצמאות ואירחה בשטחה פליטים פלסטינים.

ב-16 באוקטובר 1976, בעת מלחמת האזרחים בלבנון, העיירה נכבשה על ידי כוחות צד"ל בתמיכת צה"ל. כ-9 בני אדם נהרגו. העיירה נהרסה, ואנשיה נאלצו לעזוב את בתיהם.

חאנין נבנתה מחדש בתמיכתה של כווית ובחסות ראש הממשלה נביה ברי. מועצת העירייה שלה מורכבת מ-12 חברים והמועצה הנבחרת שלה מורכבת מחבר אחד.

## קישורים חיצוניים

## הערות שוליים

קטגוריה:מחוז א-נבטיה: יישובים
עייתא אל-ג'בל

**עַ֫יְיתַא אל-גַ֫'בַּל** (, בתעתיק מדויק: **עיתא אלג'בל**) הוא כפר בנפת בינת ג'בייל, במחוז א-נבטיה שבדרום לבנון, כ-112 קילומטרים מביירות. הכפר ממוקם בפאתיה הדרומיים של העיירה תבנין, בלב קהילת השיעה המוסלמית הלבנונית ברמת תבנין. הכפר שוכן בגובה של 680 מטר מעל פני הים.

## היסטוריה
עייתא אל-ג'בל זוהה עם בית עיט, מקום המוזכר בספרות חז"ל (בבָּרָיְתַת התחומין) כנמצא על "גבול ארץ ישראל", כחלק מתיאור הגבול הצפוני-מערבי של ההתיישבות היהודית עם שובם של היהודים מגלות בבל במאות ה-6 לפני הספירה עד ה-5 לפני הספירה. מחקרים עכשוויים מצביעים על כך שטקסט זה נכתב במאה ה-2 לספירה, כשש מאות שנה לאחר שיבת ציון. למרות מקורו המאוחר יותר, הוא משקף מציאות עתיקה, שכנראה נובעת מהתקופה החשמונאית או ההרודיאנית, בסביבות המאה ה-2 או ה-1 לפני הספירה.

### התקופה העות'מאנית
ברישומי המס העות'מאניים משנת 1596, הכפר, ששמו היה "", היה ממוקם בתת-מחוז (נאחיה) תבנין שבמחוז (ליוואא) צפת, עם אוכלוסייה של 12 משקי בית ו-3 רווקים, כולם מוסלמים. תושבי הכפר שילמו מס קבוע של 25% על מוצרים חקלאיים, כמו חיטה (2,600 אקצ'ה), שעורה (1,400 אקצ'ה), עצי זית (500 אקצ'ה), עיזים וכוורות (400 אקצ'ה), בנוסף ל"הכנסות מזדמנות" (137 אקצ'ה) ומכבש לשמן זית או סירופ ענבים (12 אקצ'ה); סך של 5,049 אקצ'ה. חלק מההכנסות הלכו לווקף.

בשנת 1856 הוא נקרא "עייתַת א-תות" במפת ארץ ישראל/לבנון של קיפרט שפורסמה באותה שנה. בשנת 1875 ויקטור גרן תיאר את הכפר "משמאלי, מעבר לוואדי, [נמצא] הכפר על גבעה גבוהה; הוא לא נראה מאוד משמעותי והוא מיושב על ידי מתואלים."
[ממוזער| עייתא אל-ג'בל מוצגת בין הכפרים המקיפים את [תבנין בשנות ה-80 במפת הקרן לחקר ארץ ישראל]]
בשנת 1881, תיאר סקר ארץ-ישראל המערבית של הקרן לחקר פלסטין את הכפר: "כפר, בנוי אבן, המכיל כחמישים מתואלים, ממוקם על ראש גבעה, עם תאנים, זיתים ואדמות עיבוד מסביב. יש שני בורות מים בכפר".

### שלטון צרפתי
מחוז בינת ג'בייל הנוכחי נוצר בשנת 1922 על ידי רשויות המנדט הצרפתי.

## ראו גם
* צבא דרום לבנון
* מלחמת האזרחים בלבנון
* קרב עייתא א-שעב

## קישורים חיצוניים

## הערות שוליים

קטגוריה:מחוז א-נבטיה: יישובים
יהושע זרקא

**יהושע "יוש" זרקא** (נולד ב-10 באפריל 1964) הוא דיפלומט ישראלי אשר מכהן כשגריר ישראל בצרפת.

## קורות חיים
יהושע זרקא נולד ב־1964 בפריז, בן יחיד למשפחה ציונית שמקורה בתוניס. זרקא ומשפחתו עלו לארץ בשנת 1975 והשתקעו בירושלים. זרקא בוגר תואר ראשון אוניברסיטה העברית בירושלים ותואר שני במדיניות ציבורית באוניברסיטת חיפה.

יהושע זרקא נשוי לאסתר, אב ל־4 ילדים.

### שירות במשרד החוץ

בשנת 1991 התקבל זרקא לקורס הצוערים של משרד החוץ, ובסיומו הצטרף לסגל שירות החוץ והחל במילוי תפקידים בישראל בנציגויות ישראל בעולם:

בין השנים 1993–1995 שירת כנציג בשגרירות ישראל באבידג'אן. בין 1995–1998 היה קונסול בקונסולית ישראל במונטריאול.

זרקא ייצג את ישראל שנים רבות במדינות המפרץ הפרסי, הן כראש הנציגות הישראלית בבחריין (2009–2011) והן כפרויקטור מיוחד (1998–2002).

ב-2002–2006 יצא לשליחות בשגרירות ישראל לאו"ם בז'נבה בתור נציג לענייני בקרת נשק.

מ־2007 עד 2009 הושאל לוועדה לאנרגיה אטומית, שם שימש בתור מנהל קשרי החוץ של הוועדה.

ב-2011 החל את תפקידו בתור ציר לענייני קשר עם הקונגרס בשגרירות ישראל בוושינגטון, תפקיד אשר מילא עד שנת 2015. כהוקרה על שירותו חבר הקונגרס מארק מדוז ציין את פועלו ברשומות בית הנבחרים.

בשנת 2015 השתתף כחניך במחזור מ"ג של המכללה לביטחון לאומי.

בין השנים 2018–2024 שימש כסמנכ"ל אגף לעניינים אסטרטגיים, ונחשב למומחה בינלאומי לגרעין האיראני. במסגרת תפקיד זה קיים מפגשים רמי דרג עם דיפלומטים מארצות הברית, רוסיה וסין.

בנובמבר 2023 אישרה ועדת המינויים של משרד החוץ את מינויו לשגריר ישראל בצרפת, ובפברואר 2024 מונה על ידי ממשלת ישראל השלושים ושבע לתפקיד. זרקא התחיל את תפקידו כשגריר בפריז בחודש מאי 2024.

## קישורים חיצוניים

## הערות שוליים

קטגוריה:שגרירי ישראל בצרפת
קטגוריה:עובדי הוועדה לאנרגיה אטומית
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת חיפה
קטגוריה:ישראלים שנולדו ב-1964
ראפע סלאמה

**ראפע סלאמה** (בערבית: **رافع سلامة**; ? – 13 ביולי 2024), הידוע גם בכינויו **אבו סלאח**, היה טרוריסט פלסטיני, מפקד חטיבת ח'אן יונס בזרוע הצבאית של חמאס, גדודי עז א-דין אל-קסאם.
הוא ניצל פעם אחת מחיסול אך חוסל לבסוף על ידי חיל האוויר הישראלי ב־13 ביולי 2024, במהלך ההתנקשות במוחמד דף, במסגרת מלחמת חרבות ברזל.

## ביוגרפיה
לפני שהצטרף לחמאס, עבד סלאמה במשרה בכירה בבית הספר "אל-חוראני" במחנה הפליטים ח'אן יונס, שהוא אחד מבתי הספר שמפעיל אונר"א ברצועת עזה.

הוא הצטרף לשורות חמאס בתחילת שנות ה-90 והוצב בדרגת פיקוד בחטיבת ח'אן יונס של גדודי עז א-דין אל-קסאם. מאז תחילת שנות ה-2000 יזם סלאמה מספר רב של פיגועי טרור. הוא היה מעורב בחטיפת גלעד שליט. אחד הפיגועים הראשונים שיזם היה שילוח מחבלים למארב באזור סופה באוקטובר 2007.

לאורך השנים היה מפקד גדוד קרארה בחטיבת ח'אן יונס, ובשנת 2016 מונה למפקד החטיבה, במקומו של מוחמד סנוואר שפיקד עליה עד אז. הוא ניהל את מוקד הלחימה המרכזי תחת פיקודו של מוחמד דף. תחתיו פעלו לפחות ארבעה מפקדי גדודים.

ב-31 בדצמבר 2008, במהלך מבצע עופרת יצוקה, הופצץ ביתו של סלאמה. ב-2012, במהלך מבצע עמוד ענן, מזל"ט ישראלי תקף שוב את ביתו בח'אן יונס. על פי דיווחים פלסטיניים, ביתו הופצץ שוב מספר ימים לפני סיום מבצע צוק איתן. ב-12 במאי 2021, במהלך מבצע שומר החומות, ביתו הופצץ שוב. בסך הכול הופצץ ביתו כ-7 פעמים.

בכרוז שפרסם צה"ל בנובמבר 2023 הוצע על ראשו של סלאמה פרס של 700,000 דולר. בכרוז נוסף שפרסם צה"ל בדצמבר ברצועת עזה, ובו הציע פרס על בכירי חמאס, הופיע ראפע סלאמה במקום השלישי, כאשר על ראשו הוצע פרס כספי של 200,000 דולר.

הוא חוסל על ידי חיל האוויר הישראלי ב־13 ביולי 2024 במסגרת ההתנקשות במוחמד דף, וב-30 בינואר 2025 עם הסכם ישראל-חמאס, דובר ארגון הטרור חמאס אבו עוביידה אישר את חיסולו של סלאמה.

## משפחתו
אימו, רחימה סלאמה אבו שמאלה, נהרגה לטענת הפלסטינים מאש צה"ל במהלך אחד הניסיונות לחסלו. היא הייתה אחותו של ג'וואד אבו שמאלה, חבר בלשכה המדינית של חמאס, שחוסל בתחילת מלחמת חרבות ברזל.

אביו נעצר במהלך מלחמת חרבות ברזל, בתחילת פברואר 2024, ושוחרר ב-13 באוקטובר 2025 בעסקה לסיום המלחמה.

כמו כן, בניו, סעיד וחסאם סלאמה נהרגו בח'אן יונס במהלך מלחמת חרבות ברזל.

## ראו גם

* סיכולים ממוקדים במלחמת חרבות ברזל

## הערות שוליים

קטגוריה:טרוריסטים פלסטינים
קטגוריה:פעילי חמאס שנהרגו בידי ישראל
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:ח'אן יונס: אישים
קטגוריה:מפקדי חטיבות בזרוע הצבאית של חמאס
קטגוריה:אישים שנהרגו בתקיפות אוויריות ישראליות
קטגוריה:טרוריסטים עובדי אונר"א
קטגוריה:פלסטינים שנולדו במאה ה-20
קטגוריה:פלסטינים שנפטרו ב-2024
מישל טלגרן

**מישל פייר טלגרן** (בצרפתית: Michel Pierre Talagrand, נולד ב-15 בפברואר 1952 בבזייה) הוא מתמטיקאי צרפתי. הוא קיבל דוקטורט בשנת 1977 בהנחיית גוסטב שוקה. הוא עובד כ"מנהל מחקר" ב בפריז מאז 1985. תחומי מחקרו הם אנליזה פונקציונלית, הסתברות ויישומיהם.

בשנת 2024 הוא קיבל את פרס אבל על תרומותיו לתחומים אלה ויישומיהם לפיזיקה מתמטית וסטטיסטיקה.

טלגרן ציין שהוא בחר במתמטיקה מכורח המציאות: בגיל 15 סבל ממספר מקרים של היפרדות רשתית, ובמשך עשר שנים חי בפחד להתעוור.

מישל טלגרן חוקר הסתברויות של תהליכים בעלי מבנה מינימלי, כדוגמת תנועה בראונית. הוא פיתח שיטות חדשות לניתוח תהליכים סטוכסטיים ומצא חסמים עליונים ותחתונים עם אפיון מלא לתהליכים גאוסיאניים. הוא מצא תוצאות חשובות של ריכוז המידה במרחבי מכפלה על ידי הוכחת אי-שוויון איזופרימטרי חדש.

## פרסים והכרה
* מדליית ארד של CNRS
* פרס פקו-וימונט מהקולז' דה פראנס (1980)
* הרצאה מוזמנת בקונגרס הבינלאומי של מתמטיקאים בקיוטו (1990)
* פרס לבה בהסתברות (1995)
* פרס פרמה במתמטיקה (1997)
* הוזמן להרצות במליאת הקונגרס הבינלאומי של מתמטיקאים בברלין (1998)
* חבר האקדמיה הצרפתית למדעים (2011)
* פרס שאו במתמטיקה (2019)
* מדליית סטפן בנאך (2022)
* פרס אבל (2024)

## קישורים חיצוניים

* 
* 

* 

## הערות שוליים

קטגוריה:צרפתים שנולדו ב-1952
קטגוריה:זוכי פרס אבל
קטגוריה:חברי האקדמיה הצרפתית למדעים
קטגוריה:חוקרי תורת ההסתברות
קטגוריה:זוכי פרס שאו
סמיון וולפקוביץ'

**סמיון וולפקוביץ**' (ברוסית: **Семён Исаакович Вольфкович**; 23 באוקטובר 1896, אננייב – 12 בנובמבר 1980, מוסקבה) היה כימאי סובייטי ממוצא יהודי. הוא התמחה בניצול זרחן ופיתוח מוצרים על בסיסו (בעיקר דשנים).

## ביוגרפיה
סמיון וולפקוביץ' נולד בעיירה אננייב למשפחת רוקח יהודי.

לאחר סיום בית ספר וולפקוביץ' לא הצליח להתקבל לאוניברסיטה בה רצה ללמוד עקב מגבלות לקבלת יהודים לאוניברסיטאות שהיו נוהגות באימפריה רוסית. בכל זאת הוא התחיל לימודים במוסד להשכלה גבוהה במוסקבה בשנת 1915. במקביל ללימודים הוא עבד למחייתו. בשנת 1920 סיים את לימודיו וקיבל הסמכה כמהנדס כימיה. הוא עבד במספר מפעלים עד שעבר לתחום המחקר.

בשנת 1926  התחיל וולפקוביץ' ללמד באוניברסיטה הרוסית לכלכלה ע"ש פלחנוב ובשנת 1929 קודם לפרופסור. בשנת 1930 החל ללמד באוניברסיטה הטכנית הממלכתית של מוסקבה ע"ש באומן.

בשנות ה-30 של המאה ה-20 פעל להקמת מפעלים לייצוד דשנים על בסיס זרחן ועליה קיבל בשנת 1941 פרס ברית המועצות. בשנות ה-40 של המאה ה-20 מונה לפרופסור באוניברסיטת מוסקבה והיה ראש קתדרה. ב-1946 וולפקוביץ התקבל כחבר באקדמיה למדעים של ברית המועצות.

על פעילותו בתחום פיתוח תעשיית ייצור דשנים קיבל וולפקובץ' עיטור לנין חמש פעמים. מטעם האקדמיה הרוסית למדעים הוא קיבל "מדליית מנדלייב" ו"מדליית לומונוסוב" שהוא הפרס הגבוה ביותר של האקדמיה.

וולפקוביץ' כתב כ-120 מאמרים מדעיים וכתב מספר ספרים.

## קישורים חיצוניים

* קורות חיים 

קטגוריה:מדענים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:חברי האקדמיה למדעים של ברית המועצות
קטגוריה:סגל אוניברסיטת מוסקבה
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1896
קטגוריה:סובייטים שנפטרו ב-1980
אלה גנדי

**אלה גנדי** (Ela Gandhi; נולדה ב-1 ביולי 1940) היא פעילת שלום פציפיסטית דרום אפריקאית ממוצא הודי, אשר כיהנה כחברת פרלמנט בדרום אפריקה בין השנים 1994 ל-2004 מטעם מפלגת השלטון, הקונגרס הלאומי האפריקאי. קודם לכן, במהלך שנות משטר האפרטהייד, הייתה גנדי עובדת סוציאלית, פעילה חברתית אנטי-גזענית, הושמה במעצר בית במשך כ-9 שנים ולקחה חלק בתהליך הדמוקרטיזציה ושינוי המשטר במדינה.

אלה גנדי היא נכדתו של המנהיג ההודי מהטמה גנדי, נולדה בעיר דרבן שבמחוז קוואזולו-נטאל המזוהה עם המיעוט ההודי בדרום אפריקה, שבה גם התגורר ופעל סבה בראשית המאה ה-20.

## פעילות ציבורית
אלה גנדי נולדה בעיר דרבן שבדרום אפריקה. אביה, מנילאל גנדי היה עורך עיתון ליברלי ואיש ציבור בקהילה ההודית במחוז קוואזולו-נטאל ("התיישבות פיניקס"). ההתיישבות הוקמה על ידי סבה, מהטמה גנדי, בשנת 1903 באזור ספר הסמוך לערים דרבן ואינאנדה עבור המיעוט ההודי במה שהייתה באותה עת מושבת נטאל כחלק מן האימפריה הבריטית.

גנדי החלה את לימודיה באוניברסיטת נטאל אך המשיכה ללימודי תואר ראשון בעבודה סוציאלית ומדעי החברה באוניברסיטת דרום אפריקה, שם סיימה את לימודיה בהצטיינות בשנת 1965. לאחר מכן המשיכה לעסוק בעבודה סוציאלית בקרב משפחות וילדים מעוטי יכולת בעיר דרבן במהשך כ-15 שנים. במסגרת עבודה זאת החלה להתעורר אצלה המודעות לבעיות האפליה הגזענית במשטר האפרטהייד ובשנת 1971 לקחה חלק בהקמתו מחדש של הארגון האנטי-גזעני 'הקונגרס ההודי הנטאלי (Natal Indian Congress)', בו היא כיהנה כסגנית הנשיא וכן בארגון תנועת הנשים הדמוקרטית בנטאל (Natal Organisation of Women).

בעקבות פעילותה החברתית והפוליטית הושמה גנדי במעצר בית על ידי הרשויות הדרום אפריקאיות משנת 1975 ועד שנת 1983. גנדי ואחרים לקחו חלק בפעילות מחתרתית במסגרת החזית הדמוקרטית המאוחדת (United Democratic Front). טרם שחרורו של נלסון מנדלה מהכלא, נפגשה עמו ביחד עם חברים נוספית בחזית, ובעקבות זאת לקחה חלק במועצת המעבר המכוננת (Transitional Executive Council), גוף שהקים הנשיא פרדריק וילם דה קלרק כחלק מההכנות לבחירות הדמוקרטיות הראשונות במדינה בשנת 1994.

בבחירות 1994 השתתפה כנציגה של מפלגת הקונגרס הלאומי האפריקאי בראשות מנדלה ונבחרה לייצג את מחוזה בפרלמנט. כיהנה כחברת פרלמנט במשך 10 שנים בתפקידים מגוונים בוועדות הרווחה והמימזים הציבוריים, בנושאי זכויות נשים ואמהות וכן כממלאת מקום בוועדת המשפטים.

## קישורים חיצוניים

קטגוריה:מתנגדי האפרטהייד
קטגוריה:פוליטיקאיות דרום אפריקאיות
קטגוריה:פמיניסטיות המאה ה-20
קטגוריה:ילידות 1940
קטגוריה:דרום אפריקאים שנולדו ב-1940
עונת 1982/1983 בגביע קוראץ'

**עונת  ב[[גביע קוראץ']]** הייתה המהדורה ה-11 של תחרות פיב"א לקבוצות כדורסל אירופיות, שנערכה בין 6 באוקטובר 1982 ל-8 במרץ 1983.

לימוז' מצרפת ניצחה בגמר את שיבנקה שיבניק מיוגוסלביה וזכתה בטורניר בפעם השנייה ברציפות.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

שיבנקה שיבניק, חובנטוד בדאלונה, רייטי, פרטיזן בלגרד, דינמו מוסקבה ולימוז', שזכתה במהדורה הקודמת, העפילו אוטומטית לשלב זה.

## חצי גמר

## גמר

## ישראל בתחרות
הפועל תל אביב והפועל עפולה/העמק, שסיימו במקום השלישי והחמישי בהתאמה בעונת 1981/1982 בליגה הלאומית בכדורסל, ייצגו את ישראל בתחרות.

הפועל תל אביב הודחה בסיבוב השני על ידי מדי ביירוית לאחר שהפסידה 155–156 (הפסד 70–77 בביירוית וניצחון 85–79 בתל אביב).

הפועל עפולה/העמק הודחה בסיבוב הראשון על ידי אריס סלוניקי לאחר שהפסידה 179–180 (ניצחון 113–87 במזרע והפסד 66–93 בסלוניקי).

## קישורים חיצוניים
* תוצאות, באתר פיב"א אירופה
* תוצאות, באתר Linguasport
* 
קטגוריה:תחרויות כדורסל ב-1982
קטגוריה:תחרויות כדורסל ב-1983
קטגוריה:גביע קוראץ'
SM UB-116

**SM UB-116** הייתה צוללת גרמנית מטיפוס UB III בצי הקיסרי הגרמני במהלך מלחמת העולם הראשונה. היא הוכנסה לשירות פעיל בצי הקיסרי הגרמני ב-24 במאי 1918 כ-SM UB-116.

## תיאור הצוללת
כמו כל הצוללות מטיפוס UB III, UB-116 נשאה 10 טורפדות והייתה חמושה בתותח סיפון 8.8 ס"מ (3.46 אינץ'). UB-116 נשאה צוות של עד 3 קצינים ו-31 מלחים והיה לה טווח שיוט של 7,420 מיילים ימיים (13,740 ק"מ). הדחק הצוללת היה 519 טון כששטה על פני השטח ו-649 טון כשהיא בצלילה. המנועים שלה העניקו לה מהירות מרבית על פני השטח של 13.3 קשרים (24.6 קמ"ש) ו-7.4 קשרים (13.7 קמ"ש) כשהיא בצלילה.

## היסטוריה
היא נבנתה על ידי Blohm & Voss מהמבורג ולאחר קצת פחות משנה של בנייה, הושקה בהמבורג ב-4 בנובמבר 1917. UB-116 הוכנסה לשירות פעיל באביב בשנה לאחר מכן בפיקודו של אובר-לויטננט צור זי אריך שטפן. UB-116 הוטבעה על ידי מוקש בשלט רחוק ב-58°50′N 3°4′W מול אורקני תוך ניסיון להיכנס לסקפה פלו במטרה לתקוף יחידות של הצי הגדול הבריטי כחלק מהמתקפה האחרונה של הצי הגרמני במלחמה.

לפי Uboat.net, UB-116 פגעה במוקש ולאחר מכן הושמדה על ידי פצצות עומק בזמן שניסתה להגיע למעגן סקפה פלו הריק. כל אנשי צוותה אבדו (36 מלחים).

קטגוריה:צוללות גרמניות במלחמת העולם הראשונה
סטנה ליין

**סטנה ליין** (בשוודית: **Stena Line**) היא חברת ספנות שוודית, אחת ממפעילות המעבורות הגדולות ביותר בעולם. היא פועלת ב-11 מדינות בצפון מערב אירופה.

## החברה
החברה נוסדה בשנת 1962 על ידי סטן אלן אולסן  בעיר גטבורג, שבה שוכן עד היום מטה החברה. היא החלה לעסוק בהובלת נוסעים ומטענים.

בעשורים הבאים הלכה פעילותה של החברה והתרחבה, במידה רבה בזכות רכישת מספר רב של חברות ספנות אירופיות.

## קווי שיט
* הים האירי
** צפון אירלנד - סקוטלנד
** צפון אירלנד - אנגליה
** אירלנד - אנגליה
** אירלנד - ויילס
** אירלנד - צרפת
* הים הצפוני
** הולנד - אנגליה
* סקנדינביה
** שוודיה - דנמרק
* הים הבלטי
** שוודיה - גרמניה
** שוודיה - פולין
** שוודיה - לטביה
** גרמניה - לטביה

החברה משרתת גם נמלים בנורווגיה ובפינלנד.

## צי
בשנת 2022 היו בבעלות החברה 42 אוניות, במעמס של עד 63 אלף טון. היא החזיקה בשתי אוניות נוספות בחכירה. 20 מן האוניות היו בעלות קיבולת של 900 נוסעים ויותר (עד למקסימום של 2,300 נוסעים). האוניות מובילות נוסעים, כלי רכב ומטענים.

## קישורים חיצוניים

קטגוריה:חברות ספנות
קטגוריה:חברות שוודיות
קטגוריה:שוודיה: תחבורה
We Don't Trust You

***We Don't Trust You*** (בעברית: "**אנחנו לא סומכים עליך**") הוא אלבום האולפן המשותף הראשון של הראפר האמריקאי פיוצ'ר והמפיק המוזיקלי האמריקאי מטרו בומין. האלבום יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס. האלבום מכיל הופעות אורח של קנדריק לאמאר, טראוויס סקוט, פלייבוי קרטי, דה ויקנד וריק רוס.

בארצות הברית, האלבום הגיע היישר למקום הראשון במצעד בילבורד 200 עם 251,000 יחידות שקולות לאלבומים, ונהפך לאלבום השביעי לשנת 2024 עם הפתיחה השבועית הגבוהה ביותר.

## רקע
מטרו בומין ופיוצ'ר הכירו כשהראשון עדיין למד בתיכון. מטרו במקור שלח סדרה של הפקות לראפר פרופיין, שעבד עם הראפר רוקו, וכן עם פיוצ'ר באותו הזמן, והתבקש לשלוח הפקות חדשות כאשר פרופיין היה במיאמי עם פיוצ'ר, מה שהוביל ליצירת הסינגל מ-2013 "Karate Chop", שהכיל במקור הופעת אורח של חבר ה-Freebandz Gang קזינו, ויצא עבורו רמיקס עם ליל ויין כחודש לאחר מכן. מטרו עבר לאטלנטה אחרי שסיים את לימודיו בתיכון, והמשיך לשתף פעולה עם פיוצ'ר.

בין 2013 ל-2017, מטרו היה אחראי לכמה מלהיטיו הגדולים ביותר של פיוצ'ר בבילבורד הוט 100, שכללו את "Mask Off", "Thought It Was a Drought", "Jumpman" עם דרייק ו-"Low Life" עם דה ויקנד. בדצמבר 2022, מטרו הוציא את אלבום האולפן השני שלו, *[[Heroes & Villains]]*, המכיל כארבעה שיתופי פעולה עם פיוצ'ר: "Superhero (Heroes & Villains)", "Too Many Nights", "I Can't Save You (Interlude)" ו-"Lock on Me".

חודש לאחר מכן, בינואר 2023, כאשר התראיין על ידי אושיית הרדיו אברו דארדן עבור Rap Life Radio, מטרו נשאל מדוע לא השתתף בהפקת אלבומו של פיוצ'ר, *[[I Never Liked You]]*, והסביר כי הוא רצה לשמור שירים שהיו להם יחד עבור אלבום משותף. מאוחר יותר, האלבום אושר בראיון ל-Flaunt Magazine במרץ 2023, בו מטרו הבטיח שהאלבום ייצא באותה השנה. באוגוסט 2023, מטרו בומין דיווח כי איבד שלושה הפקות שנועדו לאלבום בעקבות הפסקת חשמל, שככל הנראה תרמה לעיקובים.

לאחר שכשל בקיום הבטחתו להוציא את האלבום בשנת 2023, מטרו פרסם ב-X בינואר 2024 שהוא לא יסתפר או יגלח את זקנו עד שהאלבום מוכן ויוצא לאור. ב-8 במרץ 2024, הוא ופיוצ'ר פרסמו טריילר, בו הם חשפו את השם *We Don't Trust You* ושני תאריכי יציאה: 22 במרץ ו-12 באפריל. ב-20 במרץ, פורסם טריילר נוסף לאלבום, כאשר רשימת הרצועות שלו נחשפה יום לאחר מכן ב-21 במרץ.

## הערכה ביקורתית

### רשימות סוף שנה

## פרסים ומועמדויות

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## ביאורים

## הערות שוליים

קטגוריה:אלבומי פיוצ'ר
קטגוריה:אלבומי מטרו בומין
קטגוריה:אלבומים משותפים
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומי חברת ריפבליק רקורדס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הקנדי
יוכים קונופליה

**יוכים דמיטרוביץ' קונופליה** (באוקראינית: **Юхим Дмитрович Конопля**; נולד ב-26 באוגוסט 1999) הוא כדורגלן אוקראיני המשחק בקבוצת שחטאר דונצק ובנבחרת אוקראינה.
## קריירה
יוכים קונופליה נולד בדונצק. התגלה ככישרון כבר בגיל מאוד צעיר. כשהיה בן 13 זומן לקבוצת הנערים של מועדון שחטאר דונצק. בעונת 2016/2017 צורף לסגל של קבוצת הנוער (עד גיל 19) של המועדון. בעונה הבאה - שיחק בשורות הקבוצה הצעירה (עד גיל 21) של שחטאר. בתחילת עונת 2019/2020 הושאל לקבוצת דסנה צ'רניהיב למשך שתי עונות. ב-21 באוגוסט 2021 שותף לראשונה במשחק רשמי של הקבוצה הבוגרת של שחטאר דונצק - משחק במסגרת הליגה כנגד צ'רנומורץ אודסה.
## נבחרת
קונופליה שיחק בכל שכבות הגיל של הנבחרות הלאומיות של אוקראינה. הוא היה בסגל נבחרת הנוער לאליפות העולם לנוער בשנת 2019, בה זכה עם קבוצתו במקום הראשון. קונופליה נטל חלק בארבעה מתוך ששת משחקי הנבחרת בטורניר.

באוקטובר 2020 זומן קונופליה לנבחרת הבוגרת של אוקראינה. את הופעת הבכורה שלו במדי הנבחרת ערך ב-7 באוקטובר 2020 במסגרת משחק ידיות מול נבחרת צרפת. ב־16 ביוני 2023, במהלך משחק נגד צפון מקדוניה במסגרת מוקדמות יורו 2024 הבקיע את שערו הראשון במדי הנבחרת.

נכלל בסגל נבחרת אוקראינה לטורניר יורו 2024.

## תארים
* גביע העולם בכדורגל עד גיל 20: 2019
* אליפות אוקראינה : 2022/2023, 2023/2024
* הגביע האוקראיני: 2023/2024, 2024/2025

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:דונצק: כדורגלנים
קטגוריה:כדורגלני שחטאר דונצק
קטגוריה:כדורגלני דסנה צ'רניהיב
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:אוקראינים שנולדו ב-1999
רוברטו פורטה

**רוברטו פורטה** (בספרדית: **Roberto Porta**; 7 ביוני 1913 – 2 בינואר 1984) היה כדורגלן ומאמן אורוגוואי-איטלקי, ששיחק בעמדת החלוץ.

## קריירה
### נבחרת לאומית
פורטה תחילה שיחק עבור נבחרת איטליה והיה חלק מהסגל שזכה בגביע מרכז אירופה בשנים 1935–1933, אולם ערך במדיה משחק אחד בלבד. לאחר מכן עבר לנבחרת אורוגוואי בזכות שתי הזהויות שהיו לו, וכבש במדיה 14 שערים בסך הכל. פורטה זכה עימה בקופה אמריקה 1942 בו כבש חמישה שערים לאורכו.

## תארים
;נסיונל
*אליפות אורוגוואי (6): 1939, 1940, 1941, 1942, 1943, 1946
;נבחרת איטליה
*גביע מרכז אירופה: 1933–1935
;נבחרת אורוגוואי
*קופה אמריקה: 1942

## קישורים חיצוניים

קטגוריה:כדורגלנים אורוגוואים
קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני נסיונל
קטגוריה:כדורגלני אינדפנדיינטה
קטגוריה:כדורגלני אינטר מילאנו
קטגוריה:כדורגלני נבחרת אורוגוואי
קטגוריה:כדורגלני נבחרת איטליה
קטגוריה:מאמני כדורגל אורוגוואים
קטגוריה:מאמני מונדיאל 1974
קטגוריה:ילידי 1913
קטגוריה:נפטרים ב-1984
ויקטור אוגרטה

שמאל|ממוזער|אוגרטה (כורע, עם הכדור) עם נבחרת בוליביה בקופה אמריקה 1963
**ויקטור אוגרטה** (בספרדית: **Víctor Ugarte**; 5 במאי 1926 – 20 במרץ 1995) היה כדורגלן בוליביאני, ששיחק בעמדת החלוץ. אוגרטה לקח חלק בזכייתה היחידה של נבחרת בוליביה בקופה אמריקה 1963.

## קריירה
אוגרטה החל את הקריירה כשחקן התקפה במועדון בוליבר מלה פאס, עימה זכה בעונה הרשמית הראשונה של הליגה הבוליביאנית ב-1950. אחר כך הם זכו פעמיים נוספות בשנים 1953 ו-1956. אוגרטה העביר את מרבית הקריירה בבוליבר, אך בשנת 1958 עבר לשחק תקופה קצרה בסן לורנסו הארגנטינאית, והיה הכדורגלן הבוליביאני הראשון בליגה הארגנטינאית. משם המשיך למועדון אונסה קלדס הקולומביאני, וחזר לבוליבר בשנת 1962.

הוא פרש מכדורגל בשנת 1966. בשנותיו האחרונות סבל מעוני ומחלות, עד שנפטר ב-20 במרץ 1995 בגיל 68. לכבודו, נקרא על שמו אצטדיון השוכן בעיר פוטוסי.

### נבחרת בוליביה
אוגרטה השתתף במדי נבחרת בוליביה בחמישה טורנירים של הקופה אמריקה, וכבש בהם 11 שערים בסך הכל. הוא לקח חלק בזכייתה בקופה אמריקה 1963, התואר היחיד של הנבחרת בהיסטוריה, בו כבש צמד בניצחון 4–5 על ברזיל במשחק המכריע. בנוסף לכך, אוגרטה השתתף עימה במונדיאל 1950 בו נחלו תבוסה כאשר הפסידו 8–0 לאורוגוואי ובכך הודחו מהטורניר. בניסיון ההעפלה שכשל למונדיאל 1958 אוגרטה היה לקפטן הנבחרת. בסך הכל ערך במדיה 45 הופעות וכבש 16 שערים.

## תארים
;בוליבר
*אליפות בוליביה (3): 1950, 1953, 1956
;נבחרת בוליביה
*קופה אמריקה: 1963

## קישורים חיצוניים

קטגוריה:כדורגלנים בוליביאנים
קטגוריה:חלוצי כדורגל בוליביאנים
קטגוריה:כדורגלני קלוב בוליבר
קטגוריה:כדורגלני סן לורנסו
קטגוריה:כדורגלני אונסה קלדס
קטגוריה:כדורגלני נבחרת בוליביה
קטגוריה:ילידי 1926
קטגוריה:נפטרים ב-1995
עפעופי, מצמוצי והנהון

**עפעופי, מצמוצי והנהון** (באנגלית: **Wynken, Blynken and Nod**, "ווינקן, בלינקן ונוד") הוא סרט קצר מונפש אמריקאי, אשר מבוסס על שיר הערש "Wynken, Blynken, and Nod" מאת יוג'ין פילד. הסרט, אשר משמש כסרט ה-69 בסדרת הסרטים "סימפוניות טיפשיות", בוים על ידי גרהם הייד, נכתב על ידי מריל דה מריס וורנון סטלינגס, הופק על ידי וולט דיסני והולחן על ידי לי הרליין. הסרט הופק על ידי אולפני ההנפשה של וולט דיסני והופץ על ידי RKO בארצות הברית ב-27 במאי 1938. אורך הסרט הוא כ-8 דקות.

סרט זה הוא השני בסדרה שמבוסס על שיר מאת פילד, לאחר הסרט "ארץ ערש" משנת 1933 שמבוסס על אוסף השירים שלו "Lullaby-Land: Songs Of Childhood". הפקת הסרט תוכננה להתחיל בינואר 1934, אך כתיבת התסריט החלה רק שנה לאחר מכן. הסיבה לכך היא הפקת הסרט המונפש העלילתי באורך מלא "שלגיה ושבעת הגמדים" שיצא לאקרנים בשנת 1937. לשלושת התינוקות שמככבים בסרט יש קווי דמיון לדמותו של מייקל דרלינג, אחיה הקטן של וונדי מהסרט "פיטר פן" משנת 1953.

מאז יציאת הסרט לאקרנים, הוא הופץ במדיות נוספות, ביניהן הפרק העשרים של סדרת הטלוויזיה "Sing Me a Story with Belle" ובכרך השני של סדרת התקליטורים "אגדות דיסני". הכרך השני הופץ בישראל בדיבוב עברי בשנת 2005 על ידי פורום פילם, כשהסרט נכלל בו. ב-6 באוקטובר 2023 הסרט עלה לשירות הסטרימינג דיסני+.

## תקציר העלילה
הסרט עוקב אחר שלושה תינוקות, ווינקן, בלינקן ונוד, אשר שטים בירח בתוך נעל עץ כדי לצוד כוכבים. הסרט מתחיל ומסתיים עם שיר הערש "Wynken, Blynken, and Nod" מאת יוג'ין פילד, אשר בוצע בגרסת המקור על ידי מרי מודר. בדיבוב העברי השיר מבוצע על ידי לימור שפירא בבימויה של שפרירה זכאי.

## ביקורות
בספר "The Disney films" שנכתב על ידי מבקר הקולנוע האמריקאי ליאונרד מלטין נכתב שהסרט "הוא אקסטרווגנטי כמו כל הפקה של דיסני; הוא קבע סטנדרט שהיה כנראה אקסטרווגנטי מכדי לשמור עליו, כאשר רוב המאמצים הופנו להפקת סרטים עלילתיים בסוף שנות ה-30. לאחר 1940 הקריקטורות הייחודיות הללו יצאו מלוח הזמנים של ההפקה של דיסני".

לינדזי מאייר כתב על הסרט באתר "DVDizzy" שהוא "אלגנטי למדי", ושניתן לראות שהוא "משלב טכניקות רבות שנלמדו ושוכללו על ידי אמני דיסני".

## קישורים חיצוניים

## הערות שוליים

קטגוריה:סרטי הנפשה אמריקאיים
קטגוריה:סרטים קצרים מונפשים
קטגוריה:סרטים קצרים של דיסני
קטגוריה:סימפוניות טיפשיות
קטגוריה:סרטים אמריקאיים משנת 1938
קטגוריה:סרטים באנגלית
קטגוריה:סרטים על תינוקות
קטגוריה:סרטי אנימציה על ילדים
Too Many People

"**Too Many People**" (בעברית: "**יותר מדי אנשים**") הוא שיר של פול מקרטני ואשתו לינדה מקרטני, מתוך האלבום Ram משנת 1971. השיר יצא כבי-סייד של הסינגל "Uncle Albert/Admiral Halsey", ונכלל גם בתיבת The 7″ Singles Box בשנת 2022.

## רקע
"Too Many People" מכיל חפירות ליריות על חברו לשעבר של מקרטני ללהקה ושותפו לכתיבת השירים, ג'ון לנון, כמו גם על אשתו יוקו אונו. על פי מבקר מייקל גאלוצ'י, זוהי "הנשיקה הכי נשכנית של מקרטני לחבריו לשעבר ללהקה". מקרטני נזכר בראיון לפלייבוי בשנת 1984:הסתכלתי על אלבום הסולו השני שלי לפני כמה ימים, Ram, ואני זוכר שהייתה התייחסות אחת קטנה לג'ון בכל העניין. הוא הטיף הרבה, וזה קצת עלה לי באף. באחד השירים כתבתי "יותר מדי אנשים מטיפים למנהגים", אני חושב שזו השורה. זאת אומרת, זו הייתה חפירה קטנה בג'ון ויוקו. לא היה בזה שום דבר אחר שהיה עליהם. אה, היה "לקחת את הפסקת המזל שלך ושברת אותה לשניים".השיר מתחיל בשורה "חתיכת עוגה", שהתגלתה מאוחר יותר כהערה מרומזת כלפי לנון:כאילו, חתיכת עוגה הופכת לעוגה, וזה כלום, זה כל כך לא מזיק באמת, רק חפירות קטנות. אבל השורה הראשונה עוסקת ב"יותר מדי אנשים שמטיפים למנהגים". הרגשתי שג'ון ויוקו אומרים לכולם מה לעשות. והרגשתי שלא צריך שיגידו לנו מה לעשות. כל הטנור של הביטלס היה, כאילו, כל אחד לעצמו. חירות. פתאום זה היה "אתה צריך לעשות את זה". זה היה רק קצת האצבע המכשכשת, והייתי מעוצבן מזה. אז זה חייב להיות דבר עליהם.

-פול מקרטני, מוג'ו, 2001
ימין|ממוזער|אונו ולנון ב-1969
השורה "You took your lucky break and broke it in two" ("לקחת את שבירת המזל שלך ושברת אותה לשניים") הייתה במקור "Yoko took your lucky break and broke it in two" ("יוקו לקחה את שבירת המזל שלך ושברה אותה לשניים"), אם כי מקרטני תיקן אותה לפני הקלטת השיר. למרות זאת, גאלוצ'י מפרש את המשפט כ"חפירה במערכת היחסים של לנון עם יוקו אונו".

הרולינג סטון ציין כי "המלודיה המתוקה להפליא של "Too Many People" היא הוכחה לכך שמקרטני יכול להשתמש בקסם שלו כנשק כשהוא רוצה".

## ההקלטה
"Too Many People" הוקלט לראשונה ב-10 בנובמבר 1970 באולפני קולומביה בניו יורק. רוב האוברדאבינג, כולל הוספת כלי נשיפה ממתכת לתחילת השיר, התרחש בינואר 1971. אוברדאבינג נוסף התרחש במרץ ובאפריל 1971.

## משתתפים
* פול מקרטני - שירה, גיטרה אקוסטית, גיטרה חשמלית, גיטרה בס
* לינדה מקרטני - קולות רקע
* יו מקראקן - גיטרה אקוסטית, גיטרה חשמלית
* דני סייוול - תופים, כלי הקשה

## קישורים חיצוניים

## הערות שוליים

קטגוריה:שירי 1970
קטגוריה:סינגלים מ-1971
קטגוריה:שירים על ג'ון לנון
קטגוריה:שירים באנגלית
קטגוריה:שירי דיס
קטגוריה:שירים על יוקו אונו
קטגוריה:שירי פול מקרטני
קטגוריה:סינגלים בהוצאת אפל רקורדס
אדריאן גרינסמית'

**אדריאן גרינסמית**' (באנגלית: **Adrian Greensmith**; נולד ב-23 בדצמבר 2001) הוא שחקן אמריקאי.

## ביוגרפיה
אדריאן גרינסמית' גדל בברוקלין, ניו יורק ולונדון. אמו מניו יורק ואילו אביו אנגלי. הוא למד משחק באוניברסיטת לונדון בין השנים 2019 ל-2022 וסיים תואר ראשון.

בשנת 2019 הופיע גרינסמית' בקליפ "Little Bit More" של הזמרת ויטני וורז ב-2019.

בשנת 2022 הופיע בתפקיד הראשי הראשון שלו בסרט שליטי המטאל, שם גילם את מעריץ המטאל והגיטריסט הנלהב האנטר. למעשה, הוא גם מנגן בגיטרה בחיים האמיתיים, בעיקר מוזיקה קלאסית וג'אז.

בשנת 2023 הופיע בתפקיד ראשי במיני סדרה המבוססת על ספרו של הרלן קובן, מחסה. שנה לאחר מכן הופיע בפרק בסדרה בעיית שלושת הגופים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
הפיגוע בקרוקוס סיטי הול

**הפיגוע בקרוקוס סיטי הול** התרחש ב-22 במרץ 2024, כאשר ארבעה חמושים פתחו בירי בקרוקוס סיטי הול שבקרסנוגורסק, מחוז מוסקבה, רוסיה. בפיגוע נרצחו לפחות 144 בני אדם ומאות נפצעו.

מחוז ח'וראסאן של המדינה האסלאמית לקח אחריות על הפיגוע.

## התראות ואירועים שקדמו לפיגוע
ב-2 במרץ 2024, כוחות הביטחון הרוסיים הרגו 6 חשודים כחברי דאעש באינגושטיה. ב-7 בחודש ה-FSB הודיע כי הוא נטרל תא טרור של דאעש במוסקבה שתכנן לבצע פיגוע כנגד בית כנסת בעיר.

ב-8 במרץ 2024, כשבועיים לפני הפיגוע, הזהירה שגרירות ארצות הברית במוסקבה את תושבי ארצות הברית מאפשרות לפיגועים בהתקהלויות גדולות באזור מוסקבה. אזהרות דומות פורסמו זמן קצר לאחר מכן בידי קנדה ובריטניה. ה-CIA העביר התרעה לגורמי ממשל ברוסיה בהם ציינו כי שלוחה של דאעש מעורבת בתכנון המתקפה הצפויה. לטענת סוכנות רויטרס גם איראן העבירה לרוסים התרעה ממוקדת על פעילות תא של ארגון הטרור דאעש חורסאן.

ב-19 במרץ, שלשה ימים לפני הפיגוע, התייחס נשיא רוסיה ולדימיר פוטין במפגש עם צמרת ה-FSB להתרעות של המדינות המערביות וטען כי מדובר בפרובוקציה מערבית שנועדה לערער את היציבות ברוסיה.

## הפיגוע
ב-22 במרץ 2024, בשעות הערב, ארבעה חמושים תושבי טג'יקיסטן, לבושים מדי צבא רוסיה פתחו בירי מרובי קלאצ'ניקוב בקרוקוס סיטי הול שבעיר קרסנוגורסק, הסמוכה לבירת רוסיה מוסקבה, מספר דקות לפני הופעתה של להקת הרוק הרוסית פיקניק . בפיגוע נרצחו לפחות 144 אנשים ומאות נפצעו. הטרוריסטים השתמשו בפצצות תבערה והציתו במקום שרפה שגרמה למותם של חלק מההרוגים, וכובתה מאוחר יותר בעזרת מסוקים. מרכזי קניות ומרחבים אחרים פונו לאחר המתקפה. זהו הפיגוע הקטלני ביותר ברוסיה מאז משבר בני הערובה בבסלאן ב-2004.

כארבע שעות לאחר הפיגוע, ארגון המדינה האסלאמית קיבל אחריות על הפיגוע.

## לאחר הפיגוע
שירות הביטחון הפדרלי הרוסי (פ.ס.ב.) טען שהמפגעים נתפסו בדרכם לאוקראינה עם מכונית מסוג רנו במחוז בריאנסק הסמוך לגבול עם מדינה זו.

בתקשורת הרוסית פורסמו תיעודים מחקירותיהם של המפגעים, שכללו עינויים קשים.


קובץ:Памятник жертвам террористического акта в Крокус Сити Холле 22 марта 2024 года.jpg|אנדרטה לזכר הנרצחים בפיגוע


## ראו גם

* הפיגוע בדגסטן (2024)

## קישורים חיצוניים

* 
* 
* 

## הערות שוליים

קטגוריה:פיגועי טרור ברוסיה
קרוקוס סיטי הול
קטגוריה:המדינה האסלאמית: פיגועים באירופה
קטגוריה:פיגועי ירי
קטגוריה:2024 ברוסיה
קטגוריה:קרסנוגורסק
Street of Dreams

"**Street of Dreams**" הוא שיר של להקת הרוק האמריקאית Guns N' Roses, אשר הופיע לראשונה ב-*[[Chinese Democracy]]*, אלבומה השישי שיצא לאור בשנת 2008.

## רקע
השיר נכתב במקור בשנת 1999 על ידי סולן הלהקה אקסל רוז. באותה תקופה, קרא לשיר "The Blues". לאחר שסיים רוז את הליך כתיבת השיר, הולחן יחד עם חבריו ללהקה, הבסיסט טומי סטינסון, הקלידן דיזי ריד, הגיטריסט המוביל רובין פינק וגיטריסט הקצב פול טוביאס. לאחר 8 שנים, שונה שמו של השיר ל-"Street of Dreams".

## בהופעות
### Chinese Democracy Tour (2001-2011)
השיר היה מרכיב עיקרי בהופעות הלהקה בסיבוב ההופעות לקידום האלבום *Chinese Democracy*. השיר בוצע ב-231 הופעות מתוך 239 הופעות שנכללו בסיבוב ההופעות המדובר.

בשנים 2001–2007 סולו הגיטרה בשיר בוצע על ידי רובין פינק, ובחלקו האחרון של סיבוב ההופעות שהתקיים בשנים 2009–2011 בוצע הסולו על ידי די ג'יי אשבה (אשר המשיך לבצע את הסולו עד 2012, כאשר הלהקה הפסיקה להופיע עם השיר עד שנת 2022).

### Up Close and Personal Tour (2012)
בדומה לסיבוב ההופעות הקודם של הלהקה, גם בסיבוב ההופעות הנ"ל הלהקה הופיעה עם השיר כמעט בכל ההופעות שהתקיימו במסגרתו.

### Appetite for Democracy Tour (2012-2014)
בניגוד לשני סיבובי ההופעות הקודמים, השיר בוצע פעמים מעטות בתחילת סיבוב ההופעות לחגיגות 25 שנים לאלבום הבכורה של הלהקה, *[[Appetite for Destruction]]* ו-4 שנים לאלבום האחרון שלה, *Chinese Democracy*. אחד מהביצועים של השיר תועד ונכנס לסרט ההופעה של הלהקה, *[[Appetite for Democracy 3D]]*, אשר יצא לאור בשנת 2014.

### We're F'N' Back Tour (2021-2022)-Guns N' Roses 2023 Tour (2023)
השיר בוצע לראשונה מזה 10 שנים בסיבוב ההופעות We're F'N' Back Tour בהופעה של הלהקה ב-18 ביוני 2022 בפראג. מאז, השיר מבוצע לעיתים רחוקות מאוד. מאז שחזרה הלהקה להופיע עם השיר, בוצע הוא 14 פעמים בלבד.

בניגוד לסיבובי ההופעות שהתקיימו בשנים 2001–2014, הסולו חולק בין שני הגיטריסטים של הלהקה- סלאש מבצע את החלק הראשון של הסולו, ולאחר מכן ממשיך אותו ריצ'רד פורטס.

## משתתפים
* אקסל רוז - שירה מובילה ועריכה דיגיטלית
* פול טוביאס - גיטרת קצב
* ריצ'רד פורטס - גיטרת קצב
* רון "במבלפוט" ת'אל - גיטרת קצב
* רובין פינק - גיטרה מובילה
* באקטהד - גיטרה מובילה
* טומי סטינסון - גיטרת בס ושירה מלווה
* בריין - תופים
* דיזי ריד - פסנתר, קלידים, שירה מלווה וסינתיסייזר-תזמורת
* כריס פיטמן - סינתיסייזר, סאב-בס, תכנות, קלידים וסינתיסייזר-תזמורת
* פול בקמסטר - תזמורת
* מרקו בלטרמי - תזמורת
* אריק קאודיו - עריכה דיגיטלית
* קארם קוסטנזו - עריכה דיגיטלית
* סין ביוואן - עריכה דיגיטלית

## מיקומי שיא

## קישורים חיצוניים

קטגוריה:Guns N' Roses
אבה טאנל

**אבה וולטר טאנל** (באנגלית: **Ebe Walter Tunnell**; ) היה פוליטיקאי אמריקאי מדלאוור, איש המפלגה הדמוקרטית, שכיהן כחבר בית הנבחרים של דלאוור בשנים 1871–1873 וכמושל דלאוור ה-50 בשנים 1897–1901.
## ראשית חייו
אבה טאנל נולד ליד קלארקסוויל, כיום אושן ויו, שבמחוז סאסקס, דלאוור, כבנם של ננסי ג'. לונג וסטיבן טאנל. לאחר שהתחנך בבתי ספר ציבוריים במילפורד ובלואס, הוא ניהל את חנות הכלבו בלאקווטר, שאותה הקים סבו. ב-1872 הוא עבר לעיר לואס, וניהל שם בית מרקחת וחנות חומרי בניין.

טאנל היה אחד משני מושלי דלאוור שלא נישאו מעולם.
## מושל דלאוור
בשנים 1871–1873 כיהן טאנל כחבר בית הנבחרים של דלאוור, ובשנים 1885–1890 שימש כפקיד בבית משפט השלום של מחוז סאסקס. ב-1894 הוא התמודד מטעם המפלגה הדמוקרטית ללא הצלחה על משרת מושל דלאוור, אז הוא נוצח על ידי מועמד המפלגה הרפובליקנית, ג'ושוע מרוויל. שנתיים לאחר מכן, ב-1896, הוא נבחר כמושל דלאוור לאחר שהביס את מועמד מפלגת האיחוד של הרפובליקנים ג'יימס ר. הופקר, ואת מועמד המפלגה הרפובליקנית הרגילה, ג'ון סי. היגינס. הוא כיהן כמושל מ-19 בינואר 1897 ועד 15 בינואר 1901.

חוקת דלאוור החדשה שהתקבלה ב-1897, נכתבה והתקבלה בעת תקופת כהונתו. על פי החוקה החדשה הורחב הייצוג של מחוז ניו קאסל באספה הכללית, אך צומצם הייצוג של וילמינגטון, שכבר הייתה החלק המאוכלס ביותר של המדינה. בין השינויים הרבים שנכללו בחוקה, נוצרה משרת סגן המושל, התאפשר למושלים להיבחר לתקופת כהונה שנייה וניתנה להם הזכות להטיל וטו על צעדי חקיקה, משך תקופת הכהונה של השופטים הופחתה מכהונה לכל החיים לכהונה של 12 שנים, ובוטל מס הגולגולת. במהלך תקופת כהונתו של טאנל כמושל הועברו על ידי האספה הכללית חוקי הקמת החברות, שיצרו סביבה עסקית חיובית שהובילה להיותה של דלאוור המקום המועדף בארצות הברית להתאגדותן של חברות עסקיות.
## שנותיו האחרונות
לאחר תום תקופת כהונתו כמושל, שב טאנל ללואס, שם הוא היה לנשיא בנק החוואים של דלאוור, חבר בחבר המנהלים של חברת הרכבות דלאוור, מרילנד ווירג'יניה, והבעלים של העיתון "דלאוור פיילוט".

אבה טאנל נפטר בלואס ב-18 בדצמבר 1917. הוא נטמן בבית הקברות של הכנסייה הפרסביטריאנית שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 234.


## קישורים חיצוניים
* אבה טאנל באתר אגודת המושלים הלאומית 
* אבה טאנל באתר The Political Graveyard 
* 

קטגוריה:מושלי דלאוור
קטגוריה:אמריקאים ילידי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של דלאוור
קטגוריה:אמריקאים שנולדו ב-1844
קטגוריה:אמריקאים שנפטרו ב-1917
בילבורד הוט 100 (2024)

זוהי רשימה של השירים שדורגו במקום הראשון בארצות הברית במהלך שנת 2024. השירים המובילים ביותר בארצות הברית מדורגים במצעד בילבורד הוט 100, שמפורסם על ידי מגזין בילבורד. הנתונים נאספים על ידי Luminate Data בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים והשמעות בתחנות הרדיו שבארצות הברית, והשמעות בשירותי הזרמת מוזיקה מקוונים. בנוסף לכך, מתפרסם המצעד באופן קבוע כבר ביום שלישי של כל שבוע, באתר בילבורד הרשמי.

19 אמנים הגיעו למקום הראשון בשנת 2024, כאשר שישה אמנים - ריץ' דה קיד, פלייבוי קרטי, טדי סווימס, הוזייר, סברינה קרפנטר ושאבוזי - הגיעו למקום הראשון לראשונה בקריירה שלהם. 

קנדריק לאמאר הוא האמן עם הכי הרבה שירים שהגיעו למקום הראשון בשנת 2024 - שלושה שירים עד כה. 

השיר "A Bar Song (Tipsy)" של שאבוזי הוא השיר ששהה הכי הרבה זמן במקום הראשון השנה ואף בכל הזמנים - ביחד עם השיר "Old Town Road" של ליל נאז X (19 שבועות).

## היסטוריית המצעד

## ראו גם
* בילבורד הוט 100 (2023)
* בילבורד הוט 100 (2020 ואילך)

## הערות שוליים

קטגוריה:בילבורד הוט 100
מינה מוורמס

**מינה מוורמס** (מינא מוורמייזא) (נפטרה במאי 1096) הייתה אשת עסקים יהודייה מוורמייזא שנהרגה על קידוש השם בימי גזירות תתנ"ו. היא הייתה רבת השפעה, בהיותה מלוות כספים עם לקוחות וחברים בקרב האצולה הנוצרית. היא הייתה אחת הקורבנות המפורסמים של טבח וורמס שהתרחש בשנת 1096 במהלך מסע הצלב הראשון. היא נרצחה לאחר שסירבה להתנצר.

בספרו של מיכאל הנדל, "תמונות מן העבר", מוקדש פרק ל"נשי ורמיזה". הראשונה המצוינת שם היא מרת מינה, כדוגמה למסירות הנפש של הנשים בגזירות השמד: 

בספרו של אברהם גרוסמן, "חסידות ומורדות: נשים יהודיות באירופה בימי הביניים", משמשת עדות זו כאחת הדוגמאות לכך שנשים באשכנז באותה תקופה נטלו חלק חשוב בפרנסת המשפחה ובהלוואה בריבית מול גורמים בחברה הנוצרית הכללית. בהתייחסותו לאזכור שלה בספר "גזירות אשכנז וצרפת" הוא כותב 

כמו כן, כאשר גרוסמן עוסק בשאלה האם ייתכן שהיו נשים שהייתה להן השפעה על הנהגת הקהילה היהודית, הוא מציין כמה דוגמאות לכך, ובראשן חוזר על המקרה של מינה מוורמס ומצביע על כך ש

בספרו של מיכאל טוך על היהודים בכלכלת אירופה בשנים 1100-500, משמשת הדוגמה של מינה מוורמס כביטוי של .

במאמרו של ישראל יובל בוחר הכותב לקשור בין הזיכרון-אגדה על מינא מוורמס שנהרגה במסע הצלב הראשון, לבין חיבורו הספרותי של אברהם ב. יהושע "מסע אל תום האלף", שבו הוא כותב על דמות בדיונית אחרת מוקדמת מעט יותר בשם אסתר-מינה מוורמיזא. כמו כן, משווה יובל את הזיכרון אודותיה לסיפור קידוש השם של אמנון ממגנצא.

גם כיום משמשת דמותה כמופת לתושייתן וכישוריהן של נשים יהודיות בימי הביניים.

## הערות שוליים

קטגוריה:בנקאים יהודים גרמנים
קטגוריה:וורמס: אישים
קטגוריה:יהודיות גרמניות
קטגוריה:נשים במאה ה-11
קטגוריה:נשים יהודיות שהוצאו להורג
קטגוריה:נפטרים ב-1096
קטגוריה:יהדות וורמייזא (וורמס)
קטגוריה:יהודי אשכנז במאה ה-11
Shoot 'em up

280px|ממוזער|משחק השוט אם אפ "Project Starfighter"
**Shoot 'em up** (שוט אם אפ) הוא תת-ז'אנר של משחקי פעולה בו השחקן צריך להילחם במספר רב של אויבים כאשר יורים עליהם וצריכים גם להתחמק מהקליעים שהם יורים לעברכם.

המשחקים בז'אנר מאופיינים לעיתים רבות במכניקה פשוטה, במשחק אינטנסיבי, וברמת קושי מאתגרת.

## משחקיות
במשחקי Shoot 'em up השחקנים שולטים בדרך כלל בחללית, במטוסים או בכלי רכב אחרים, וחמושים בכלי נשק שונים כגון לייזרים, טילים ופצצות. המטרה העיקרית לרוב היא לשרוד התקפות מצד המוני אויבים ובו זמנית לחסל כמה שיותר אויבים. לעיתים רבות צריכים להתחמק מקליעים, לנווט בסביבות מורכבות, לשנן דפוסי התקפות של האויבים, ולהביס בוסים רבי עוצמה בסוף כל שלב.

## היסטוריה
משחקים מוקדמים בולטים בז'אנר כוללים את המשחק  משנת 1962 ואת משחקי הארקייד "Space Invaders" שיצא ב-1978, ו-"Galaxian" שיצא ב-1979 ו-Asteroids שיצא ב-1979, אשר היו המשחקים שסיפקו את ההשראה הראשונית למשחקים בז'אנר. לאורך שנות ה-80 וה-90, הז'אנר פרח וחלק מהמשחקים הבולטים ביותר בז'אנר באותה התקופה כללו את המשחקים Gradius (1985), R-Type (1987) ו-1942 (1984).

במהלך המאה ה-21 המשחקים בז'אנר התפתחו באופן מהותי כאשר המשחקים בז'אנר כוללים לרוב גרפיקה מרהיבה במיוחד, ואת האפשרות לקחת חלק במשחק מרובי משתתפים מקוון.

## ראו גם
* ערכים על משחקי Shoot 'em up

## קישורים חיצוניים

*
קטגוריה:סוגות משחקי וידאו
ג'קסון וייט (שחקן)

**ג'קסון ג'יימס וייט** (באנגלית: **Jackson James White**; נולד ב-1 במרץ 1996) הוא שחקן אמריקאי. הוא ידוע בעיקר בתפקידיו בסדרות הטלוויזיה "אמבולנס", "גברת פלטשר", ומסרט האימה "בית כברות לחיות: שושלות".

## ביוגרפיה
ג'קסון וייט נולד במרץ 1996 לשחקנית קייטי סגל וג'ק וייט. הוא גדל לסירוגין בלוס אנג'לס ונאשוויל. יש לו אחות גדולה בשם שרה ואחות למחצה צעירה בשם אסמה.

לפני שהחל בקריירה במשחק, הוא שקל לעסוק במוזיקה.

## קריירה
וייט החל את קריירת המשחק שלו בשנת 2016, כאשר ערך את הופעת הבכורה שלו בסרט הקצר "Confession" בתור אריק. וייט ערך את הופעת הבכורה שלו בסרט הקומדיה הרומנטית "SPF-18" בתור אש בייקר. בשנת 2017 הוא הופיע בתפקיד חוזר בסיטקום מקום טוב באמצע. בשנת 2018 הוא הופיע בסדרת דרמת האקשן אריות הים בתור דייב מדרס.

בשנת 2019, וייט לוהק לשחק בתפקיד ראשי במיני-סדרה הקומית "גברת פלטשר" לצד קתרין האן, אוון טיג וקמרון בויס. בסדרה שיחק בתור ברנדן פלטשר.

בשנת 2021, וייט שיחק בתפקיד ראשי בסרט המרחק שביניהם.

בשנת 2022, גילם וייט את הקצין זאק בסרט מותחן הפעולה "אמבולנס" בכיכובם של ג'ייק ג'ילנהול ויאיא עבדול-מאטין השני. זוהי גרסה מחודשת לסרט הדני "Ambulancen" משנת 2005, שהוקרן בבכורה בפריז, צרפת, ב-20 במרץ, והוקרן בבתי הקולנוע. הסרט יצא בארצות הברית על ידי סרטי יוניברסל ב-8 באפריל 2022.

בשנת 2022 לוהק וייט לתפקיד הראשי לצד גרייס ואן פאטן בסדרת הדרמה "Tell Me Lies", המבוססת על הרומן מ-2018 באותו שם מאת קרולה לאברינג. הסדרה הוקרנה לראשונה ב-7 בספטמבר 2022.

בשנת 2023, כיכב וייט בסרט האימה העל-טבעי בית כברות לחיות: שושלות, שם שיחק בתפקיד הראשי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1996